ຫລວງພຣະບາງ ຕິດອັນດັບ 10 ຫົວເມືອງ ທີ່ໜ້າຢູ່ທີ່ສຸດໃນໂລກ
ຂ່າວສຳຄັນອື່ນໆ: ການໂຈມຕີ ດ້ວຍຣະເບີດ ສະລະຊີບ ເຮັດໃຫ້ມີຜູ້ເສັຽຊີວິດ 7 ຄົນ ໃກ້ໆນະຄອນຫລວງ ກາບູລ; ອະດີດ ປະທານາທິບໍດີ ເກົາຫລີໃຕ້ ທ່ານກິມແດຈຸງ
ເຈົ້າໜ້າທີ່ ອັຟການິສຖານ ກ່າວວ່າ ການໂຈມຕີ ສະລະຊີບດ້ວຍຣະເບີດ ຣົດ ໄດ້ມີຂຶ້ນທີ່ທາງສຳຄັນສາຍນຶ່ງ ຢູ່ໃນເຂດ ຊານເມືອງຂອງນະຄອນຫລວງກາບູລເຮັດໃຫ້ ມີຜູ້ເສັຽຊີວິດ ຢ່າງນ້ອຍ 7 ຄົນ ຂະນະທີ່ການ ກໍ່ຄວາມຮຸນແຮງ ໄດ້ເພີ້ມທະວີຂຶ້ນກ່ອນການ ເລືອກຕັ້ງປະທານາທິບໍດີຊຶ່ງຈະມີຂຶ້ນ ໃນວັນ ພະຫັດຈະມາ ເຈົ້າໜ້າທີ່ເວົ້າວ່າ ການໂຈມຕີໃນວັນອັງຄານມື້ນີ້ ແມ່ນແນເປົ້າໝາຍໃສ່ ຂະ ບວນຣົດທະຫານ ຕ່າງປະເທດ ອົງການສະ ຫະປະຊາຊາດ ກ່າວວ່າ ພະນັກ ງານຂອງຕົນ ສອງຄົນ ທີ່ເປັນຊາວອັຟການິສຖານໄດ້ເສັຽຊີ ວິດ ໃນເຫດຣະເບີດ ນອກນັ້ນ ຍັງມີອີກຢ່າງນ້ອຍ 50 ຄົນໄດ້ຮັບບາດເຈັບ ໃນເຊົ້າມື້ນີ້ ມີຈະຣວດ ຢ່າງນ້ອຍນຶ່ງລູກ ໄດ້ຕົກລົງໃສ່ໃກ້ໆທຳນຽບ ປະທານາທິບໍດີ ທີ່ນະຄອນຫລວງກາບູລ ນອກນັ້ນ ຍັງມີ ລາຍງານວ່າມີຈະຣວດອີກລູກນຶ່ງ ໄດ້ຕົກໃສ່ ກອງບັນຊາການຕຳຣວດ ທີ່ນະຄອນຫລວງ ອັຟການິສ ຖານ ສ່ວນທີ່ແຂວງ URUZGAN ໃນພາກໃຕ້ ອັຟການິສຖານນັ້ນ ກໍໄດ້ມີ ການໂຈມຕີ ສະລະຊີບຢູ່ທີ່ໜ່ວຍ ປ່ອນບັດແຫ່ງນຶ່ງ ເຮັດໃຫ້ທະຫານ 3 ຄົນ ແລະພົລເຮືອນ 2 ຄົນເສັຽຊີວິດ ນອກນັ້ນ ຍັງມີອີກ 5 ຄົນ ໄດ້ຮັບບາດເຈັບ ຮວມທັງທະຫານ 2 ຄົນ ອະດີດປະທານາທິ ບໍດີເກົາຫລີໃຕ້ ທ່ານ KIM DAE JUNGຊຶ່ງ ໄດ້ຮັບສົມຍານາມວ່າ ເປັນຜູ້ນຳພາ ກ້າວໄປສູ່ ຍຸກສມັຍໃໝ່ໃນການສ້າງຄວາມປອງດອງຊາດ ກັບເກົາຫລີເໜືອນັ້ນ ໄດ້ເຖິງແກ່ ມໍຣະນະກັມ ແລ້ວ ຮວມອາຍຸໄດ້ 85ປີ ເຈົ້າໜ້າທີ່ໂຮງ ພະຍາບານ ກ່າວວ່າ ທ່ານ KIM ໄດ້ເຖິງແກ່ ມໍຣະນະກັມຍ້ອນອະວັຍວະ ຫລາຍໆຢ່າງມີ ບັນຫາ ອະດີດຜູ້ນຳ ຂອງເກົາຫລີໃຕ້ທ່ານນີ້ໄດ້ເຂົ້າຮັບການປິ່ນປົວ ທີ່ໂຮງພະຍາບານ ມາຕັ້ງແຕ່ເດືອນແລ້ວ ຍ້ອນເປັນປອດບວມ ຍາດມິດທີ່ໃກ້ຊິດ ແລະສະມາຊິກ ໃນຄອບຄົວ ຂອງທ່ານ ໄດ້ຢູ່ຄຽງຂ້າງທ່ານ ເວລາທ່ານເຖິງແກ່ມໍຣະນະກັມ ໃນມື້ວານນີ້ ປະທານາທິບໍດີ ເກົາຫລີໃຕ້ ທ່ານ LEEMYUNG-BAK ກ່າວວ່າ ເກົາຫລີໃຕ້ ໄດ້ສູນເສັຽ ນັກການເມືອງ ທີ່ຍິ່ງໃຫຍ່ຄົນນຶ່ງຊື່ງຄວາມໄຝ່ຝັນຂອງທ່ານ ທີ່ຢາກໃຫ້ບັນລຸ ການເປັນປະຊາທິປະໄຕແລະການສ້າງຄວາມ ຖືກຕ້ອງປອງດອງຊາດ ລະຫວ່າງເກົາຫລີນັ້ນ ປະຊາຊົນ ຈະຈົດຈຳໄວ້ເປັນເວລາດົນນານ ທ່ານ KIM ໄດ້ຮັບລາງວັນໂນແບລ ຂແນງສັນຕິພາບຍ້ອນໄດ້ເປັນຜູ້ຈັດແຈງ ໃຫ້ມີການພົບປະສຸດຍອດ ກັບຜູ້ນຳ ເກົາຫລີເໜືອ ທ່ານ KIMJONG-IL ໃນປີ 2000 ຈີນໄດ້ຍົກເລີກ ການ ເດີນທາງ ຂອງຣັຖມຸນຕຣີອະວຸໂສທ່ານນຶ່ງໄປ ຢ້ຽມຢາມອອສເຕຣເລັຽ ໃນຕົ້ນເດືອນນີ້ ຍ້ອນ ການຂັດແຍ້ງ ທາງດ້ານການທູດກ່ຽວກັບນັກ ເຄື່ອນໄຫວ ຊາວວີເກີ້ຄົນນຶ່ງ ທີ່ໄດ້ຮັບວີຊ່າໃຫ້ ໄປຮ່ວມງານສແດງຮູບເງົາ ທີ່ນະຄອນ MELBOURNE ຫ້ອງການຂອງທ່ານ STEPHENSMITH ຣັຖມຸນຕຣີ ການຕ່າງ ປະເທດອອສເຕຣເລັຽໃຫ້ການຢືນຢັນໃນວັນອັງ ຄານມື້ນີ້ວ່າ ຮອງຣັຖມຸນຕຣີການຕ່າງປະເທດ ຈີນ ທ່ານ HE YAFEI ບໍ່ໄດ້ໄປຮ່ວມກອງປະ ຊຸມກ່ຽວກັບໝູ່ເກາະ ໃນເຂດມະຫາ ສະມຸດ ປາຊີຟິກ ທີ່ເມືອງ CAIRNSແຕ່ໄດ້ສົ່ງ ເຈົ້າໜ້າທີ່ ໃນຣະດັບຕ່ຳລົງມາ ໄປແທນ ຫ້ອງການຂອງທ່ານ SMITHໄດ້ອອກຖແລງຂ່າວ ສະບັບນຶ່ງ ສະແດງຄວາມເສັຽໃຈ ຕໍ່ການເຄື່ອນໄຫວດັ່ງກ່າວຂອງຈີນ ເນື່ອງຈາກອອສເຕຣເລັຽ ສນັບສນຸນ ອະທິປະໄຕຂອງຈີນເໜືອເຂດຊິນຈຽງ ທີ່ວຸ້ນວາຍນັ້ນ ປັກກິ່ງໄດ້ກ່າວຫາ ທ່ານນາງ KADEER ວ່າຍຸແຍ່ໃຫ້ເກີດ ການຈະລາຈົນ ລະຫວ່າງຊາວວີເກີ້ ຊຶ່ງເປັນຊົນກຸ່ມນ້ອຍ ແລະຊາວຮັນຊຶ່ງເປັນຊົນກຸ່ມໃຫຍ່ຂອງຈີນ ທີ່ເຂດຊິນຈຽງ ໃນເດືອນກໍຣະກົດຜ່ານມາມີຜູ້ເສັຽຊີວິດ ເກືອບ 200 ຄົນ ແລະໄດ້ຮັບບາດເຈັບ ຫຼາຍກວ່າ 1 ພັນ 600 ຄົນໃນຄວາມຮຸນແຮງດັ່ງກ່າວ ຮອງຣັຖມຸນຕຣີການ ຕ່າງປະເທດ ໃຕ້ຫວັນທ່ານ ANDREWHSIA ໄດ້ລາອອກ ທ່າມກາງທີ່ມີການຕຳໜິຕິຕຽນເພີ້ມ ຂຶ້ນ ກ່ຽວກັບການຮັບມືທີ່ຊັກຊ້າຂອງຣັຖບານ ກັບຜົນກະທົບ ຈາກລົມພາຍຸ ໄຕ້ຝຸ່ນມໍຣະກົດ ທ່ານ HSIAກ່າວໃນວັນອັງຄານ ມື້ນີ້ວ່າ ທ່ານຂໍຮັບເອົາ ຄວາມຮັບຜິດຊອບກ່ຽວກັບ ບັນທຶກສະບັບນຶ່ງ ທີ່ສົ່ງໄປຫາ ສະຖານທູດໄຕ້ ຫວັນ ໃນຕ່າງປະເທດເມື່ອສັບປະດາແລ້ວ ໂດຍມີ ຄຳສັ່ງໃຫ້ ເຈົ້າໜ້າທີ່ ປະຈຳການທີ່ນັ້ນບໍ່ໃຫ້ຮັບເອົາ ການຊ່ອຍເຫລືອ ທີ່ບໍ່ແມ່ນເງິນ ຈາກປະເທດຕ່າງໆ ການລາອອກຂອງທ່ານ HSIA ມີຂຶ້ນຂະນະທີ່ ປະທານາທິບໍດີ MA YING JEOU ໃຫ້ຄຳໝັ້ນສັນຍາທີ່ຈະທຳການປ່ຽນແປງ ເພື່ອປັບປຸງ ການຮັບມື ຂອງຣັຖບານ ຕໍ່ພັຍພິບັດຕ່າງໆ ໃນການຖແລງ ຕໍ່ພວກນັກຂ່າວ ຕ່າງປະເທດ ໃນວັນອັງຄານມື້ນີ້ ທ່ານ MA ກ່າວວ່າໃນໄລຍະ 10 ມື້ ຜ່ານມານີ້ ໄດ້ມີການ ຍົກຍ້າຍ 39 ພັນຄົນ ອອກຈາກໝູ່ບ້ານຕ່າງໆທີ່ຕັ້ງຢູ່ຕາມພູເຂົາ ທ່ານໄດ້ຖິ້ມໂທດ ໃສ່ຝົນຕົກໜັກ ວ່າເຮັດໃຫ້ການຍົກຍ້າຍຊາວບ້ານ ທີ່ຕົກຄ້າງ ຕ້ອງໄດ້ດຳເນີນໄປ ແບບຊັກຊ້າ ໃນໄລຍະບໍ່ເທົ່າໃດມື້ທຳອິດ ຫລັງຈາກເ ກີດລົມພາຍຸ ສື່ມວນຊົນຂອງທາງ ການມຽນມາ ກ່າວໃນວັນອັງຄານ ມື້ນີ້ວ່າການ ຢ້ຽມຢາມມຽນມາ ເມື່ອໄວໆມານີ້ຂອງສະມາຊິກ ສະພາສູງສະຫະຣັດ JIM WEBBເປັນຄວາມ ສຳເຣັດຂອງທັງສອງຝ່າຍ ຊຶ່ງອາດສາມາດປັບ ປຸງຄວາມສັມພັນ ທີ່ເຄັ່ງຕຶງລະຫວ່າງປະເທດ ທັງສອງ ໃຫ້ດີຂຶ້ນໄດ້ ໜັງສືພິມ NEW LIGHT OF MYANMARກ່າວໃນບົດວິ ຈານບົດນື່ງ ໃນວັນອັງຄານ ມື້ນີ້ວ່າ ການຢ້ຽມຢາມຄັ້ງນີ້ແມ່ນບາດກ້າວອັນທຳອິດ ໃນການກ້າວເດີນໄປ ສູ່ເປົ້າໝາຍ ໄລຍະທາງ 1 ພັນໄມລ໌ ໃນວັນອາທິດ ຜ່ານມານີ້ ທ່ານ JIM WEBB ສະມາຊິກສະພາສູງ ສັງກັດພັກ ເດໂມແຄຣັທໄດ້ເຈລະຈາ ກັບຜູ້ນຳມຽນມາ ຢ່າງສຳເລັດຜົນ ໃຫ້ປ່ອຍໂຕ ນາຍ JOHNYETTAW ທີ່ຖືກຕັດສິນ ໃນສັບປະດາແລ້ວ ໃຫ້ອອກແຮງງານໜັກ ເປັນເວລາ 7 ປີຍ້ອນໄດ້ໄປຢ້ຽມ ເຮືອນຂອງທ່ານນາງ ອອງຊານ ຊູຈີ ຜູ້ນຳ ປະຊາທິປະໄຕ ມຽນມາທີ່ຕັ້ງຢູ່ແຄມບຶງ ໂດຍບໍ່ໄດ້ຮັບ ອະນຸຍາດນັ້ນ ທ່ານ WEBB ກ່າວ ລຸນຫລັງອອກຈາກມຽນມາມາ ພ້ອມກັບນາຍ YETTAW ໃນມື້ວັນອາທິດ ຜ່ານມາວ່າ ທ່ານກໍຫວັງເຊັ່ນດຽວກັນວ່າ ການຢ້ຽມຢາມຂອງທ່ານ ຈະນຳພາ ໄປສູ່ແນວທາງໃໝ່ ໃນຄວາມສັມພັນລະຫວ່າງສະຫະຣັດ ກັບມຽນມາ ຮວມທັງ ຄວາມເປັນໄປໄດ້ ໃນການຜ່ອນຜັນ ການລົງໂທດທາງດ້ານເສຖກິດ ຕໍ່ມຽນມານັ້ນ ປະທານາທິບໍດີ ອີຈິບ ທ່ານ HOSNI MUBARAK ຈະພົບປະທີ່ທຳ ນຽບຂາວກັບປະທານາທິບໍດີ ສະຫະຣັດທ່ານ BARACK OBAMA ເພື່ອສົນທະນາຫາຣືກ່ຽວກັບຂັ້ນຕອນ ການສ້າງສັນຕິພາບໃນພາກ ຕາເວັນອອກກາງ ແລະບັນຫາອື່ນໆ ການເດີນ ທາງມາຢ້ຽມຢາມ ທຳນຽບຂາວ ຂອງທ່ານ MUBARAK ໃນວັນອັງຄານມື້ນີ້ແມ່ນເປັນ ເທື່ອທຳອິດ ໃນຮອບ 5 ປີ ໃນມື້ວານນີ້ ປະ ທານາທິບໍດີອີຈິບ ໄດ້ພົບປະເປັນເວລາ ປະມານ ນຶ່ງຊົ່ວໂມງ ກັບຣັຖມຸນຕຣີ ການຕ່າງປະເທດ ສະຫະຣັດ ທ່ານນາງHILLARY CLINTON ທີ່ນະຄອນຫລວງ ວໍຊິງຕັນ ໂຄສົກຄົນນຶ່ງ ຂອງທຳນຽບຂາວ ກ່າວວ່າພວກທ່ານທັງສອງ ໄດ້ສົນທະນາຫາຣືກັນ ໃນຂອບເຂດ ທີ່ກວ້າງຂວາງ ຮວມທັງຂັ້ນຕອນການສ້າງສັນຕິພາບ ໃນພາກຕາເວັນອອກກາງ ແລະສະຖານະການ ໃນອີຣ່ານກັບປະເທດຊູດານ ເມືອງຫລວງພຣະບາງ ຊຶ່ງຕັ້ງຢູ່ທາງ ພາກເຫນືອຂອງປະເທດລາວ ທີ່ເປັນ ເມືອງມໍຣະດົກໂລກ ຂອງອົງການ UNESCO ໄດ້ເປັນເມືອງນຶ່ງໃນສິບ ຫົວເມືອງ ທີ່ດີທີ່ສຸດໃນໂລກຕາມການ ສຳຣວດຄັ້ງຫຼ້າສຸດ ຂອງວາຣະສານTravel+Leisure ອະເມຣິກັນ ວາຣະ ສານ ອະເມຣິກັນດັ່ງກ່າວ ໄດ້ຣະບຸວ່າ ເມືອງUdaipur ໃນອິນເດັຽ ໄດ້ຖືກຈັດ ໃຫ້ເປັນທີ່ນຶ່ງ ແລະຕິດຕາມມາດ້ວຍ Cape Town ໃນSouth Africa, Bangkok ໃນປະເທດໄທ; Buenos Aires ໃນ Argentina; Chiang Maiໃນປະເທດໄທ; Florence ໃນ Italy; Luang Prabang ໃນລາວ; New Yorkໃນສະຫະຣັດ; Rome ໃນ Italy ແລະ San Francisco ໃນສະຫະຣັດ ອີງຕາມລາຍງານປະຈຳປີ ຄັ້ງທີ່ 14 ຂອງລາງວັນດີເດັ່ນ ຂອງໂລກ ທີ່ຈັດມອບໃຫ້ຊຶ່ງທ່ານສາມາດ ຄົ້ນຫາລາຍຣະອຽດ ເພີ່ມຕື່ມໄດ້ທີ່www travelandleisure com/worldbest/2009 ຫລວງພຣະບາງຄັ້ງນຶ່ງຖືກຂນານນາມວ່າ ອານາຈັກຊຽງທອງ ແລະຍັງເຄີຍເປັນ ອະດີດຣາຊທານີຂອງຣາຊອານາຈັກລ້ານຊ້າງ ແລະເປັນເພັດເມັດງາມ ຂອງປະເທດ ລຸ່ມແມ່ນ້ຳຂອງໄດ້ຖືກເລືອກ ໃຫ້ເປັນອັນດັບທີ່ເຈັດຂອງໂລກ ທີ່ເປັນຫົວເມືອງຫນ້າຢູ່ຫນ້າຊົມ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ